**AZ ÚTRAVALÓ-MACIKA ÖSZTÖNDÍJPROGRAM ESÉLYEGYENLŐSÉGI ÖSZTÖNDÍJAK**

**PÁLYÁZATI FELHÍVÁS**

**1. SZÁMÚ MELLÉKLETE**

**ÚTRAVALÓ - MACIKA ÖSZTÖNDÍJPROGRAM**

**ÚT A SZAKMÁHOZ ALPROGRAM**

**AZ ALPROGRAM CÉLJA**

Az alprogram célja a részt vevő szakiskolai tanulók sikeres tanulmányainak elősegítése, tanulási nehézségeinek leküzdése.

**AZ ALPROGRAM KERETÉBEN IGÉNYELHETŐ TÁMOGATÁS**

Az alprogram keretében a tanuló havi 4.000 Ft összegű ösztöndíjban részesül.

**A mentor utolsó kéthavi (május-június) ösztöndíjára abban az esetben jogosult, ha**

* az általa mentorált tanuló a felzárkóztató oktatást sikeresen befejezi, vagy felsőbb évfolyamba lép és tanulmányi átlagát az ösztöndíjas jogviszony tanévében megtartotta, vagy azon javított, valamint ha a 152/2005.(VIII.2.) Útravaló Ösztöndíjprogramról szóló Kormányrendelet (továbbiakban: Rendelet) szerinti mentori vállalásokat maradéktalanul teljesítette;
* az általa mentorált tanuló sikeres szakmai vizsgát tesz és tanulmányi átlagát az ösztöndíjas jogviszony tanévében megtartotta, vagy azon javított, valamint ha a Rendelet szerinti mentori vállalásokat maradéktalanul teljesítette.

Amennyiben a mentorált tanuló javító-vagy osztályozó vizsgát tesz – függetlenül attól, hogy javító- vagy osztályozó vizsga sikeres-e –, a mentor az utolsó kéthavi ösztöndíjra nem jogosult.

Amennyiben a mentor az utolsó kéthavi (május-június) ösztöndíjára nem válik jogosulttá, azt haladéktalanul köteles a köznevelési intézmény részére visszafizetni. A köznevelési intézmény a záró beszámoló elkészítésével egyidejűleg köteles a kéthavi mentori ösztöndíjat visszautalni a Támogatáskezelő részére.

## A PÁLYÁZÁSRA JOGOSULTAK KÖRE

Az alprogram keretében tanulói pályázatot nyújthat be a szakiskolában általános műveltséget megalapozó nevelés-oktatás keretében – 9. vagy 10. évfolyamon – tanuló, vagy a közoktatásról szóló 1993. évi LXXIX. törvény 27. § (8) bekezdésében meghatározott felzárkóztató oktatásban részt vevő, vagy a szakiskola valamely szakképző évfolyamán a 2012/2013. tanévben szakmát tanuló diák.

Az alprogram esetében nem pályázhat az a tanuló, aki részt vesz a Hátrányos Helyzetű Tanulók Arany János Kollégiumi – Szakiskolai Programjában.

Az alprogram keretében mentori pályázatot nyújthat be az a személy, aki

* szakiskolában, szakközépiskolában oktató és tanári képzésben szakképzettséget szerzett; vagy
* szakiskolában, szakközépiskolában oktató és a tanítói képzésben szakképzettséget szerzett személy; vagy
* szakiskolában, szakközépiskolában oktató szakoktató; vagy
* a szociálpedagógus szakképzettséggel rendelkezik; vagy
* gyógypedagógus szakképzettséggel rendelkezik; vagy
* pedagógusképzést folytató felsőoktatási intézmény olyan hallgatója, aki tanári képzésben az utolsó két félév valamelyikének teljesítését a pályázat meghirdetését követő félévben kezdi meg.